**Castelul din fildeş**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu turnuri crenelate,

ferstre argintate,

castelul înălţat pe coline,

mă duce cu gândul la tine...

Citeam poveşti şi poezii,

şi ne jucam cu alţi copii,

visam la feţi-frumoşi şi zmei,

trăiam emoţii pentru ei.

Însă, când anii au trecut,

visam să-mi furi un mic sărut...

Culegeam flori din pădure,

zmeură, frăguţe, mure,

te ascundeai de mine-n crâng

şi mă făceai uşor să plâng.

Strigam la tine să revii,

cărările-mi păreau pustii,

mă-nfiorau zgomote mici

era să calc peste furnici.

În ciripit de păsărele

veneai cu două bucheţele

şi îmi cereai pentu o floare,

să-ţi dau în schimb, o sărutare.

O, câte sărutări ţi-am dat

şi-n braţe tu mai legănat,

eram atât de fericiţi

cu inocenţă-nlănţuiţi.

Acum, când anii au trecut

şi ştim ce-nseamnă un sărut,

ne amintim cu duioşie

iubirea din copilărie.

Suntem maturi, dar uneori,

când soarele răsare-n zori,

vedem în apele celeste

castelul alb dintr-o poveste.